text: ব্রিগেডিয়ার জেনারেল মোঃ মুহসিন আলম, এনডিসি, পিএসসি হলেন বাংলাদেশ সেনাবাহিনীর একজন ব্রিগেডিয়ার জেনারেল, যিনি বর্তমানে কমান্ডার, প্যারা কমান্ডো ব্রিগেড, জালালাবাদ সেনানিবাস, সিলেটে কর্মরত রয়েছেন। চাকুরী জীবনে তিনি বগুড়ায় একটি পদাতিক ব্রিগেডের ব্রিগেড কমান্ডার, ১১ পদাতিক ডিভিশনের কর্নেল জিএস এবং সহকারী পরিচালক ডিজিএফআই হিসেবে দায়িত্ব পালন করেন। এছাড়াও তিনি কর্নেল র‌্যাংকে বাংলাদেশ ক্রীড়া শিক্ষা প্রতিষ্ঠানে প্রিন্সিপাল হিসেবে কর্মরত ছিলেন।
  
  শিক্ষাজীবন এবং প্রশিক্ষণ 
  ব্রিগেডিয়ার জেনারেল মোঃ মুহসিন আলম, এনডিসি, পিএসসি, ১৯৯১ সালে পদাতিক কোরে ২৪তম বিএমএ লং কোর্সের সাথে কমিশন লাভ করেন। তিনি দেশ এবং বিদেশে পেশাগত অনেক কোর্স সম্পন্ন করেন। তিনি আর্মি কমান্ডো কোর্সে শীর্ষস্থান অধিকার করে কোর্স সম্পন্ন করেন। এছাড়াও মালয়েশিয়া হতে কম্ব্যাট ট্র্যাকিং কোর্স, চীন হতে ফ্রি-ফল কোর্স এবং কানাডা হতে ইউএন ইন্টিগ্রেটেড মিশন স্টাফ অফিসার্স কোর্স সম্পন্ন করেন।
  
  তিনি ডিফেন্স সার্ভিস কমান্ড এন্ড স্টাফ কলেজ হতে স্নাতকোত্তর ডিগ্রী, জাতীয় বিশ্ববিদ্যালয় হতে মাস্টার ইন ডিফেন্স স্টাডীস (এমডিএস) এবং ন্যাশনাল ডিফেন্স কলেজ হতে স্নাতকোত্তর ডিগ্রী অর্জন করেন।  তিনি হাজারাবাড়ি উচ্চ বিদ্যালয়, জামালপুর থেকে মাধ্যমিক ও নটরডেম কলেজ, ঢাকা থেকে উচ্চ মাধ্যমিক পাশ করেন।
  
  সামরিক জীবন 
  তিনি চাকুরী জীবনে বিভিন্ন/সংস্থা/প্রতিষ্ঠানে কমান্ড, স্টাফ এবং প্রশিক্ষক হিসেবে দায়িত্ব পালন করেন। তিনি স্টাফ অফিসার হিসেবে একটি পদাতিক ব্রিগেডের স্টাফ অফিসার গ্রেড-২, কর্নেল জিএস, সহকারী পরিচালক ডিজিএফআই, বাংলাদেশ ক্রীড়া শিক্ষা প্রতিষ্ঠানের (বিকেএসপি) প্রিন্সিপাল হিসেবে দক্ষতার সহিত দায়িত্ব পালন করেছেন। বর্তমানে তিনি প্যারা কমান্ডো ব্রিগেডের ব্রিগেড কমান্ডার হসেবে দক্ষতার সাথে নেতৃত্ব দিচ্ছেন।
  
  জাতিসংঘ মিশন 
  জেনারেল মুহসিন জাতিসংঘের অধীনে দুই বার জাতিসংঘ মিশন সম্পন্ন করেন। তিনি প্রথমবার মেজর পদবীতে প্লাটুন কমান্ডার হিসেবে জাতিসংঘ মিশন (সিয়েরা লিয়ন) এবং দ্বিতীয়বার স্পেশাল ফোর্স কন্টিনজেন্ট কমান্ডার হিসেবে ইউনামিড দারফুর সুদানে মিশন সম্পন্ন করেন।
  
  বিকেএসপি 
  জেনারেল মুহসিন প্রিন্সিপাল হিসেবে বাংলাদেশ জাতীয় ক্রীড়া প্রতিষ্ঠান (বিকেএসপি) এ দায়িত্ব পালন করেন।
  
  পার্বত্য চট্রগ্রামে চাকুরী 
  তিনি নবীন অফিসার হিসেবে ইষ্ট বেংগল রেজিমেন্টের একটি পদাতিক ব্যাটালিয়নের সাথে পার্বত্য চট্টগ্রামে অপারেশন দাবানল এ অংশগ্রহণ করেন। এসময় তিনি পার্বত্য চট্রগ্রামের রাংগামাটি জেলার মারিশ্যা জোনে কর্মরত ছিলেন। তিনি বাংলাদেশ পদাতিক ব্যাটালিয়নের (বীর) এর একটি ইউনিটের অধিনায়ক হিসেবে দায়িত্ব পালন করেন। এছাড়াও তিনি রুমা অঞ্চলের আঞ্চলিক কমান্ডার হিসেবে দায়িত্ব পালন করেন।  তিনি বাঘাইহাট অঞ্চলের আঞ্চলিক কমান্ডার হিসেবে (অধিনায়ক) দায়িত্ব পালন করেন। তিনি অধিনায়ক হিসেবে বাঘাইহাট অঞ্চলে স্পর্শকাতর এলাকায় সংকটময় পরিস্থিতি রাতারাতি মোকাবেলার জন্য কাজ করেছেন।
  
  রুমা অঞ্চলে কর্মরত থাকাকালীন তিনি লিকরিপাড়াতে মাদক বিরোধী অভিযানে (পপি ক্ষেত ধ্বংস) অংশগ্রহণ করেন।
  
  ফ্রি-ফলার 
  তিনি একজন স্কাই ডাইভার। তিনি পিএলএ এয়ারবর্ন স্কুল, চীন হতে ফ্রিফল কোর্স সম্পন্ন করেন। তিনি বাংলাদেশ সেনাবাহিনীতে কর্মরত প্রথম এবং একমাত্র ফ্রিফল জাম্প সম্পন্ন করা ব্রিগেডিয়ার জেনারেল।
  
  স্কুল অব ইনফ্যান্ট্রি এন্ড ট্যাকটিকস 
  তিনি স্কুল অব ইনফ্যান্ট্রি এন্ড ট্যাকটিকস এর একজন অভিজ্ঞ প্রশিক্ষক। তিনি সেকেন্ড লেফটেন্যান্ট পদবীতে এসআইএন্ডটি (অস্ত্র শাখা)তে অফিসার বেসিক কোর্স (পদাতিক) পরিচালনা করেন। ক্যাপ্টেন পদবীতে এসআইএন্ডটি (বিশেষ যুদ্ধ শাখা) ১৯৯৪-১৯৯৬ এবং মেজর পদবীতে ২০০২-২০০৪ সাল পর্যন্ত প্রশিক্ষক হিসেবে দায়িত্ব পালন করেন। দায়িত্ব পালন কালে বেসিক কমান্ডো কোর্স, আর্মি কমান্ডো কোর্স, কাউন্টার ইন্সারজেন্সী এবং জঙ্গল ওয়্যার ফেয়ার কোর্স কোর্স, ট্রাকিং কোর্স, ফ্রিফল কোর্সের প্রশিক্ষক হিসেবে দায়িত্ব পালন করেন।
  
  স্টাফ নিযুক্তি 
  তিনি স্টাফ অফিসার হিসেবে একটি স্বতন্ত্র পদাতিক ব্রিগেডের জেনারেল স্টাফ অফিসার গ্রেড-২ (জিএসও-২) হিসেবে দায়িত্ব পালন করেন।
  
  কমান্ড 
  তিনি চাকুরী জীবনে দুইটি পদাতিক ব্যাটালিয়নের অধিনায়ক, একটি ইউএন স্পেশাল ফোর্স কন্টিনজেন্ট কমান্ডার (ইউনামিড-দারফু্‌র, সুদান) এবং একটি পদাতিক ব্রিগেডের ব্রিগেড কমান্ডার হিসেবে দায়িত্ব পালন করেন। বর্তমানে তিনি বাংলাদেশ সেনাবাহিনীতে একমাত্র বিশেষ বাহিনীর ব্রিগেড কমান্ডার হিসেবে কর্মরত রয়েছেন।
  
  অনুশীলন 
  উক্ত ব্রিগেডিয়ার জেনারেল বিভিন্ন যৌথ প্রশিক্ষনে অংশগ্রহণ করেছেন। এর মধ্যে ব্যালেন্স বাফেলো এন্ড এডভান্সড মার্কসম্যানশীপ (ইউএস আর্মি), টাইগার শার্ক (ইউএস আর্মি) এবং অনুশীলন কোপ সাউথ (ইউএস এয়ার ফোর্স) ইত্যাদি উল্লেখযোগ্য।
  
  তিনি প্যারা ব্রিগেডের ব্রিগেড কমান্ডার হিসেবে অনুশীলন বেঙ্গল ব্রিট (রয়েল ব্রিটিশ আর্মি) এবং অনুশীলন কোপ সাউথ পরিচালনা করেন।
  
  তথ্যসূত্র
  
  বিষয়শ্রেণী:জীবিত ব্যক্তি
  বিষয়শ্রেণী:বাংলাদেশ সেনাবাহিনীর জেনারেল
title: মোঃ মুহসিন আলম